చెన్నారావుపాలెం(వీరులపాడు)
చెన్నారావుపాలెం కృష్ణా జిల్లా, వీరులపాడు మండలంలోని గ్రామం. ఇది మండల కేంద్రమైన వీరులపాడు నుండి 18 కి. మీ. దూరం లోను, సమీప పట్టణమైన విజయవాడ నుండి 50 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 375 ఇళ్లతో, 1281 జనాభాతో 1123 హెక్టార్లలో విస్తరించి ఉంది. గ్రామంలో మగవారి సంఖ్య 629, ఆడవారి సంఖ్య 652. షెడ్యూల్డ్ కులాల సంఖ్య 370 కాగా షెడ్యూల్డ్ తెగల సంఖ్య 301. గ్రామం యొక్క జనగణన లొకేషన్ కోడ్ 588911.పిన్ కోడ్: 521181.
చెన్నారావుపాలెం(వీరులపాడు)
2013,జులైలో ఈ గ్రామ పంచాయతీకి నిర్వహించిన ఎన్నికలలో శ్రీమతి షేక్‌తారేబీ, సర్పంచిగా ఎన్నికైనారు. [2] 
ఈ గ్రామములోని గిరిజన కుటుంబానికి చెందిన శ్రీ బాణావత్ హట్టి+హంస్లి దంపతుల కుమారుడైన బాలకృష్ణ , చిన్నప్పటి నుండి ప్రభుత్వ పాఠశాలలోనే చదివి, ఆ తరువాత ఉన్నత చదువులు చదివి ప్రస్తుతం, జె.ఎన్.టి.యు.కాకినాడలో పెట్రో కెమికల్స్ విభాగాధిపతి గానూ, మెకానికల్ ఇంజనీరింగ్ ప్రొఫెసరుగానూ పనిచేస్తున్నారు. వీరికి డిల్లీలో, 2013,డిసెంబరు-23 నాడు, "భారత జ్యోతి" పురస్కారాన్ని, మాజీ తమిళనాడు గవర్నరు శ్రీ భీష్మానారాయణ్ సింగ్ మరియూ శ్రీ ఓ.పి.వర్మ చేతులమీదుగా అందజేశారు. సమాజసేవ మరియూ శాస్త్ర సాంకేతిక రంగాలలో విశేష ప్రతిభ కనబరచినందుకు వీరికి ఈ పురస్కారాన్ని అందజేశారు. [1]